text: 王都，字懿伯，別號介清，山東濟南府德州左衛軍籍。家族.先世文登縣人，徙德州左衛。高祖彥禮，曾祖海，祖秀。秀生祿，配於氏，生子二：長春滋；次春澄，是為公父，敕封文林郎，配蕭氏，繼配周氏，敕封孺人，生子三：長即公；次政；次猷。生平.王都生於萬曆十三年七月十三日午時，天啟元年乙丑科進士，初選元城縣知縣，後補滑縣。元劇而滑腴，馭劇以靜，處腴不脂，縣人尸祝之。崇禎中簡拔禮科給事中，陞工科都給事中，升太常寺少卿，提督四夷館，攝正卿事。已，升太常寺卿。十七年甲申，李自成破京城，鬱憤自傷，四月二十七日卒於京，年六十。所著有《法戒編》、《棠棣客問》、《朱子漫錄》。元配趙氏，封孺人，生子一：王慶泰。
metadata: erhwenkuo/wikipedia-zhtw
metadata: 王都 (德州)
metadata: https://zh.wikipedia.org/wiki?curid=7458996